Demetri Catrakilis breek beentjie in keel | Netwerk24
Die Engelse rugbyklub Harlequins het bevestig dat die losskakel Demetri Catrakilis (28) 'n beentjie in sy keel gebreek het in Saterdag se oorwinning oor Gloucester.
Demetri Catrakilis Saterdag in aksie vir Harlequins teen Glouster. Foto: Getty Images
Hy sal in die hospitaal aansterk, maar hoef nie geopereer te word nie, sê Harlequins in 'n verklaring.
Dié voormalige Stormers-losskakel is die naweek na 'n hospitaal gebring nadat hy vir 'n wyle opgehou asemhaal het in sy span se oorwinning van 28-17 oor Gloucester in die spanne se Premierliga-wedstryd.
Hy is beseer toe 'n teenstander se skouer sy keel getref het met 'n duikslag minute nadat hy die eerste strafdoel deur die pale gejaag het. – quins.co.uk en sport.bt.com